繞行遇獵
作者：孫巖
朝代：宋

paragraphs: 搜山炬火縱橫飛，百獸猝起驚且馳。
出明入暗眼光亂，强者或脫弱者悲。
兒郎洶洶山精匿，殺氣隨風撼松櫟。
宋㹱韓獹不盡縱，齧索騰陵求赴敵。
清霜屢降草莽衰，相與即禽真汝時。
跳坡驀澗殊未已，扶桑東面推紅曦。
大矟將軍山下住，摧頹略記銜枚路。
觀汝角逐心悠悠，風梟旌斾何時休。